
Ministru kabineta rīkojums Nr. 280
Rīgā 2023. gada 26. maijā (prot. Nr. 27 6. §)
Par Militārās aviācijas nelaimes gadījumu koordinācijas un informācijas centru
· 1. Izveidot starpinstitūciju darba grupu – Militārās aviācijas nelaimes gadījumu koordinācijas un informācijas centru (turpmāk – darba grupa) – šādā sastāvā:
· 1.1. Nacionālo bruņoto spēku Apvienotā štāba Operatīvās plānošanas departamenta Operāciju vadības pārvaldes priekšnieks (darba grupas vadītājs);
· 1.2. valsts aģentūras "Civilās aviācijas aģentūra" Aeronavigācijas daļas vadītājs;
· 1.3. valsts akciju sabiedrības "Latvijas gaisa satiksme" valdes loceklis;
· 1.4. Valsts robežsardzes Aviācijas pārvaldes Lidojumu un operatīvās vadības centra priekšnieks;
· 1.5. Valsts ugunsdzēsības un glābšanas dienesta Operatīvās vadības pārvaldes Ugunsgrēku dzēšanas un glābšanas darbu nodaļas priekšnieks;
· 1.6. Valsts policijas Galvenās kārtības policijas pārvaldes Koordinācijas un kontroles pārvaldes Operatīvās vadības biroja priekšnieks;
· 1.7. Neatliekamās medicīniskās palīdzības dienesta direktora vietnieks;
· 1.8. Satiksmes ministrijas Drošības politiku koordinācijas nodaļas vadītājs;
· 1.9. Satiksmes ministrijas Aviācijas departamenta direktors;
· 1.10. Ārlietu ministrijas Konsulārā departamenta Konsulārās palīdzības nodaļas trešais sekretārs;
· 1.11. Zemessardzes štāba Operatīvās plānošanas pārvaldes Operāciju vadības daļas priekšnieks;
· 1.12. Nacionālo bruņoto spēku Jūras spēku Krasta apsardzes dienesta Jūras meklēšanas un glābšanas koordinācijas centra priekšnieks;
· 1.13. Nacionālo bruņoto spēku Militārās policijas Operatīvās plānošanas pārvaldes priekšnieks;
· 1.14. Nacionālo bruņoto spēku Sauszemes spēku Mehanizētās kājnieku brigādes štāba Operatīvās un plānošanas pārvaldes Operatīvās daļas priekšnieks;
· 1.15. Nacionālo bruņoto spēku Vadības un atbalsta personāla Militārās aviācijas administrācijas virsnieks;
· 1.16. Aizsardzības ministrijas Krīzes vadības departamenta Visaptverošas valsts aizsardzības ieviešanas koordinācijas nodaļas vadītājs.
· 2. Atzīt par spēku zaudējušu Ministru kabineta 2015. gada 13. oktobra rīkojumu Nr. 623 "Par Militārās aviācijas nelaimes gadījumu koordinācijas un informācijas centru" (Latvijas Vēstnesis, 2015, 202. nr.).

